Diari Oficial de la Generalitat Valenciana


Sumari del DOGV 9405, del 16-08-2022 (2022/7623)

RESOLUCIÓ de 5 d'agost de 2022, de la Direcció General de Formació Professional i Ensenyaments de Règim Especial, per la qual es concedeixen subvencions per al desenvolupament dels programes formatius de qualificació bàsica, convocades per la Resolució de 20 de juny de 2022, de la Direcció General de Formació Professional i Ensenyaments de Règim Especial, per al curs 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7623


Data del document
:   05-08-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 5 d'agost de 2022, de la Direcció General de Formació Professional i Ensenyaments de Règim Especial, per la qual es concedeixen subvencions per al desenvolupament dels programes formatius de qualificació bàsica, convocades per la Resolució de 20 de juny de 2022, de la Direcció General de Formació Professional i Ensenyaments de Règim Especial, per al curs 2022-2023. [2022/7623]  
  
Mitjançant l'Ordre 31/2022, de 13 de maig, de la Conselleria d'Educació, Cultura i Esport, s'aproven les bases reguladores de la concessió d'ajudes per a impartir programes formatius de qualificació bàsica.  
La Resolució de 20 de juny de 2022, de la Direcció General de Formació Professional i Ensenyaments de Règim Especial, convoca les subvencions per als programes formatius de qualificació bàsica de la Comunitat Valenciana, per al curs 2022-2023.  
La Resolució de 9 de març de 2022, de la Direcció General de Formació Professional i Ensenyaments de Règim Especial, per la qual s'autoritza o es renova l'autorització per a impartir programes formatius de qualificació bàsica a ens territorials (municipis i províncies), mancomunitats, institucions sense ànim de lucre i centres docents privats específics d'Educació Especial per al curs 2022-2023, d'acord amb el que s'estableix en l'apartat cinqué de la Resolució de 29 de novembre de 2021, per la qual s'estableix el procediment d'autorització o renovació per a ens territorials (municipis i províncies), mancomunitats, institucions sense ànim de lucre i centres docents privats específics d'Educació Especial, per a impartir programes formatius de qualificació bàsica de la Comunitat Valenciana en el curs 2022-2023 (DOGV 9233, 13.12.2021).  
  
Examinades les sol·licituds de subvencions presentades per les entitats sol·licitants i valorats els criteris i les prioritats establits en la base desena de l'Ordre 31/2022, de 13 de maig, de la Conselleria d'Educació, Cultura i Esport, i en l'apartat seté de la Resolució de 20 de juny de 2022, de la Direcció General de Formació Professional i Ensenyaments de Règim Especial, per la qual es convoquen les subvencions per al curs 2022-2023, i en compliment de la base primera, punt 2, de l'Ordre 31/2022 i l'apartat primer, punt 2, de la resolució de convocatòria, només aquells ens territorials, mancomunitats i institucions sense ànim de lucre degudament autoritzats podran tindre la condició de beneficiaris.  
Vista la proposta de concessió de subvencions que eleva la Comissió de Valoració dels programes formatius de qualificació bàsica constituïda a aquest efecte, en compliment del que es disposa en la base sisena, punt 2, de l'Ordre 31/2022, de 13 de maig, de la Conselleria d'Educació, Cultura i Esport.  
Per tot això, resolc:  
  
Primer  
1. Aprovar la concessió de subvencions destinades als ens territorials, mancomunitats i institucions sense ànim de lucre, per al desenvolupament de les modalitats de programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents, indicats en cadascun dels annexos I i II, per un import total de 3.799.500 euros, dels quals 1.139.850 euros corresponen al 30 % de bestreta de la subvenció a concedir, amb càrrec a l'exercici pressupostari 2022, i 2.659.650 euros corresponen al 70 % restant de l'import de la subvenció, amb càrrec a l'exercici pressupostari 2023 i amb càrrec a la línia de subvenció S7875 i a l'aplicació pressupostària 06.05.68.321.19.9.  
  
L'import màxim corresponent a l'anualitat 2023 quedarà condicionat a l'existència de crèdit adequat i suficient en la corresponent llei de pressupostos de la Generalitat per a l'esmentat exercici, tal com indica l'apartat 3, punt 2, de la Resolució de 20 de juny de 2022.  
  
El nombre de programes formatius subvencionats és de 83, en compliment del que es disposa en l'apartat 4.3 de la Resolució de 20 de juny de 2022. D'aquests, 51 corresponen a la modalitat ordinària i 32 a la modalitat adaptada a persones amb necessitats educatives especials permanents.  
Tots els programes formatius subvencionats van ser prèviament autoritzats per la Resolució de 9 de març de 2022, en compliment de l'apartat 1, punt 2, de la resolució de convocatòria, i no ha quedat cap programa no admés ni en reserva.  
  
Segon  
Els programes formatius de qualificació bàsica que s'indiquen en l'annex I i II s'hauran d'ajustar al que es disposa en l'apartat quart, punt 4, de la resolució de convocatòria, en allò que fa referència al calendari educatiu, així com al mínim i màxim d'hores, 80 i 150, corresponents al mòdul de Formació en Centres de Treball, de les 960 hores subvencionades.  
El càlcul de les quanties per al desenvolupament del programa formatiu de qualificació bàsica es realitza d'acord amb els imports mínims i màxims establits en l'apartat tercer, punts 1 i 3, de la resolució de convocatòria.  
  
Tercer  
Les entitats subvencionades, en estar prèviament autoritzades, estan subjectes al calendari d'admissió establit per la Resolució de 24 de març de 2022, del secretari autonòmic d'Educació i Formació Professional (DOGV 9309, 30.03.2022) i correcció d'errades (DOGV 9313, 05.04.2022), seguint el procediment d'admissió i matrícula establit en la Resolució de 13 de març de 2022 (DOGV 9341, 17.05.2022) i correcció d'errades (DOGV 9350, 30.05.2022).  
Les entitats beneficiàries hauran d'introduir i mantindre en el sistema d'informació ITACA, en l'aplicació informàtica ITACA, tota la informació relativa al programa formatiu tal com recull la base quarta apartat e de l'Ordre 31/2022 (admissió, matrícula, creació de grups i horaris amb assignació del professorat, així com les titulacions requerides per a la impartició dels mòduls, programacions, normes d'organització i funcionament, altes i baixes, gestió FCT via SAÓ, avaluació, incloent-hi actes, memòries, certificats i altres documents institucionals) i serà la Inspecció d'Educació qui exercisca el paper de supervisió i control d'aquest compliment, i informe, en cas de detectar qualsevol anomalia o irregularitat en el desenvolupament dels programes, a la direcció general amb competències en matèria de formació professional, tal com s'estableix en l'apartat 5.1 de la Resolució de 9 de març de 2022, de la Direcció General de Formació Professional i Ensenyaments de Règim Especial, per la qual s'autoritza o es renova l'autorització per a impartir programes formatius de qualificació bàsica a ens territorials (municipis i províncies), mancomunitats, institucions sense ànim de lucre i centres docents privats específics d'Educació Especial per al curs 2022-2023; aquest tràmit es realitzarà via telemàtica.  
  
  
Quart  
1. A més de les obligacions a complir per les entitats beneficiàries recollides en la base quarta de l'Ordre 31/2022, aquestes hauran de subscriure les corresponents assegurances de responsabilitat civil, amb cobertura per a alumnat i docents, així com d'accidents de l'alumnat, incloent-hi la relació d'alumnat, durant tot el període de desenvolupament del programa, inclòs el període de formació en centres de treball (FCT), i s'ajustarà al que es disposa en l'apartat nové, punt 6, de la Resolució de 29 de novembre de 2021, de la Direcció General de Formació Professional i Ensenyaments de Règim Especial, per la qual s'estableix el procediment d'autorització o renovació per a ens territorials (municipis i províncies), mancomunitats, institucions sense ànim de lucre i centre docents privats específics d'Educació Especial, per a impartir programes formatius de qualificació bàsica de la Comunitat Valenciana en el curs 2022-2023.  
Aquestes assegurances contractades hauran de ser exclusives del programa per a poder ser imputades com a despeses generals (part B) en el compte justificatiu simplificat (annex II de la resolució de convocatòria).  
Així mateix, hauran de contractar el professorat pel temps establit en la base novena, punt 6, de l'Ordre 31/2022 i tenint en compte la titulació experiència professional de l'equip docent en funció del que s'estableix en l'article 20 de l'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana.  
  
  
Cinqué  
1. D'acord amb el que es disposa en la base dotzena de l'Ordre 31/2022, la justificació del compliment de les condicions imposades i de la consecució dels objectius previstos revestirà la forma de compte justificatiu simplificat, mitjançant el model annex II de la resolució de convocatòria en què consta la certificació o declaració responsable del sol·licitant sobre la veracitat de la informació i documentació justificativa.  
Aquest compte justificatiu simplificat tindrà caràcter de document amb validesa jurídica per a la justificació de la subvenció, sense perjudici que es comproven els justificants que es consideren oportuns i que permeten obtindre evidència raonable sobre l'adequada aplicació de la subvenció, i per a aquesta finalitat podrà requerir al beneficiari la remissió dels justificants de despesa seleccionats.  
La tramitació i presentació de l'esmentada documentació (annex II) s'ha de realitzar també, exclusivament, per mitjans electrònics en la plataforma de tramitació de la GVA.  
2. El punt d'accés a la tramitació electrònica és la seu electrònica de la Generalitat, accessible en el lloc web https://sede.gva.es. Aquest tràmit també estarà disponible en l'enllaç següent:   
http://www.gva.es/es/inicie/procedimientos'id\_proc=18754  
3. Són despeses subvencionables les recollides en la base novena, punt 6, de l'Ordre 31/2022, amb els límits que estableix la mateixa base novena.  
4. En el moment de la finalització del programa subvencionat, i en tot cas fins al 10 de setembre o primer dia hàbil següent en cas que siga festiu, s'haurà de presentar el compte justificatiu corresponent.  
La data d'emissió de les despeses justificades inclourà el període comprés entre l'1 de setembre de 2022 i el 30 de juny de 2023. No obstant això, respecte a la realització material del pagament, la data màxima serà l'establida per a la presentació del compte justificatiu.  
5. El pagament de la subvenció concedida es realitzarà en aplicació del règim de pagaments anticipats i garanties previst en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, de la manera següent:  
  
a) Es realitzarà un pagament anticipat del 30 % de quantia concedida com a finançament necessari per a iniciar el curs acadèmic amb el personal i material subvencionables.  
b) La resta es lliurarà després de que l'entitat justifique la realització de la totalitat del programa subvencionat.  
  
Sisé  
Segons es recull en la base catorzena de l'Ordre 31/2022:  
1. L'òrgan instructor efectuarà la comprovació administrativa de la justificació documental mitjançant la revisió de la documentació d'aportació preceptiva pels beneficiaris, inclòs el compte justificatiu. Aquesta comprovació per a la liquidació de la subvenció es realitzarà sobre els comptes justificatius presentats.  
2. La comprovació material de l'efectiva realització de l'activitat, existència de la condició o compliment de la finalitat subvencionades, la durà a terme la Inspecció d'Educació, d'acord amb el que establisca el pla de control que a aquest efecte s'elabore en els termes establits en l'article 169.3 de la Llei 1/2015 i que aprove l'òrgan concedent.  
  
L'esmentat pla està recollit en la Resolució de 29 de juny de 2022, de la Direcció General de Formació Professional i Ensenyaments de Règim Especial, pel qual s'aprova el pla de control de les subvencions per als programes formatius de qualificació bàsica de la Comunitat Valenciana.  
  
Seté  
La Conselleria d'Educació, Cultura i Esport queda facultada per a procedir a la minoració de la subvenció concedida en els supòsits i per les causes previstes en l'article 37 de la Llei general de subvencions, tal com estableix la base quinzena, punt 3, de l'Ordre 31/2022.  
  
El procediment de reintegrament s'ajustarà a les previsions contingudes en l'article 172 de la Llei 1/2015 de, 6 de febrer, segons estableix la base quinzena, punt 4, de l'Ordre 31/2022  
  
Huité  
En matèria de compliment del que es disposa en la base dissetena de l'esmentada Ordre 31/2022, el material imprés divulgatiu dels programes formatius de qualificació bàsica, així com la retolació de les instal·lacions on es duguen a terme aquests programes, s'ajustarà al model i les instruccions indicats en l'annex de l'ordre.  
  
Nové  
La realització dels programes formatius de qualificació bàsica es regirà pel que s'estableix en l'Ordre 31/2022 i en la Resolució de 20 de juny de 2022, així com per totes les instruccions que dicte la Direcció General de Formació Professional i Ensenyaments de Règim Especial.  
  
El lliurament dels comprovants que integren els comptes justificatius per part de les entitats seleccionades mitjançant mostreig del 10 %, segons estableix l'apartat desé de la resolució de convocatòria, així com en la Resolució de 29 de juny de 2022, per la qual s'aprova el pla de control per a les subvencions per als programes formatius de qualificació bàsica de la Comunitat Valenciana, es comunicarà a la Direcció General de Formació Professional i Ensenyaments de Règim Especial per mitjans electrònics, a través la plataforma de tramitació de la GVA.  
  
El punt d'accés a la tramitació electrònica és la seu electrònica de la Generalitat, accessible en el lloc web https://sede.gva.es. Aquest tràmit també estarà disponible en l'enllaç següent:  
http://www.gva.es/es/inicie/procedimientos'id\_proc=18664  
  
Desé  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
De conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que posa fi a la via administrativa, podrà ser recorregut potestativament en reposició, o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller d'Educació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València 5 d'agost de 2022.- El director general de Formació Professional i Ensenyaments de Règim Especial (p. d. Resolución de 13 de abril de 2022, DOGV 9328 de 29.04.2022): Manuel Gomicia Giménez.